Pravci evolucije
Pravci evolucije su različiti vidovi filogenetske transformacije, odnosno različito usmjereni putevi dugoročnog evoluiranja organizama i njihovih skupina (populacija). Općenito gledajući, ti pravci mogu biti: progresivni – anamorfoza (anageneza), aromorfoza (arogeneza) alomorfoza (alogeneza), te regresivni – telomorfoza (telogeneza). katamorfoza (katageneza) hipomorfoza (hipogeneza) i hipermorfoza (hipergeneza). Pritom valja naglasiti da se ova evolutivna usložnjavanja i pojednostavljivanja odnose na morfološko-anatomsku, fiziološku i svaku drugu adaptaciju organizma, a ne na evolucijske potencijale. Jednostavno, to su bili procesi postizanja što bolje prilagođenosti pojedinih vrsta na specifičnu poziciju u općoj ekonomiji prirode.